钦定古今图书集成/理学汇编/学行典/第204卷 > 张冲
## 钦定古今图书集成/理学汇编/学行典/第204卷 > 张冲

按《长洲县志》：张冲，字应和，大父昶，父准。冲母李氏疾，
焚香吁天，割左臂一脔，置汤药以进，因以愈。后尝代
兄服贾燕京，归途闻父病，乃倍道行，遇盗斫伤其肱，
尽劫所贾金，然故人所附金未失也。故人子弟来视，
创甚，不敢问金，冲云：“盗去吾金，君家金固在也。”遂悉
还千金，无吝色，人以为难。从兄汴、同母兄滂皆孝谨。